የሙያ ማሻሻያ ስልጠና እየተሰጠ ነው
የኢፌዴሪ
ስፖርት ኮሚሽን በዳኝነት፣ አሰል ጣኝነትና በውድድር ኮሚሽነርነት የአጭር ጊዜ የሙያ ማሻሻያ ስልጠና በመስጠት ላይ እንደሚገኝ አስታወቀ። 550 የሚሆኑ ባለሙ ያዎችም በስልጠናው በመካፈል ላይ ይገኛሉ። የሙያ ማሻሻያ መርሐ ግብሩ በሻሸመኔ እና ደብረ ብርሃን ከተሞች በመካሄድ ላይ የሚገኝ ሲሆን፤ የዳኝነት፣ የሰልጣኝነት እና የውድድር ኮሚሽነርነትን ያጠቃልላል። በ18የስፖርት ዓይነቶች የሚካሄደው ስልጠና፤ ከአገር አቀፍ የስፖርት ማህበራት ጋር በመሆን 550 ለሚሆኑ ባለሙያዎች ነው በመስጠት ላይ የሚገኘው። ከእነዚህ መካከል 200ያህሉ ሴቶች መሆናቸውንም በኮሚሽኑ የትምህርትና ስልጠና ዳይሬክተር አቶ ሲሳይ ሳሙኤል ይገልጻሉ። ስልጠናው የሚያጠቃልለው ሁለተኛ ደረጃ ዳኝነትና አሰልጣኝነት፣ ዳኝነትና አሰልጣኝነት ኢን ስትራክተርነት፣ የፌዴራል ዳኝነት፣ የውድድር ኮሚሽነርነት እንዲሁም የውድድር ኮሜሳርነትን እንደ ሚያጠቃልልም ታውቋል። ለ10ተከታታይ ቀናት (80ሰዓታት) እንደየ ስፖርት ዓይነቱም ይሰ ጣል። ዳይሬክቶሬቱ ከሚያከናውናቸው ተግባራት መካከል አንዱ በአጭር ጊዜና በረጅም ጊዜ የባለ ሙያዎች ሙያ ማሻሻያ ስልጠና መስጠት ነው። በአምስት ዓመታት ውስጥ ከ20ሺ በላይ ባለሙያዎችን ማፍራት ዕቅዱ ሲሆን፤ በዚህ ዓመት 2ሺ932 የሚሆኑ ባለሙያዎችን ለማሰልጠን እየሰራ ይገኛል። በዚህም በህዳር ወር ከ500በላይ ባለሙያዎች ሰልጥነዋል። አካል
ጉዳተኞች እና ታዳጊ ክልሎችም በየዓመቱ በልዩ ሁኔታ ድጋፍ ይደረጋል፤ 400 የሚሆኑ ሴቶችም በተለየ መልኩ የስልጠና ድጋፍ ይሰጣቸዋል። ባለሙያዎችን የማፍራትና የሙያ ማሻሻያ ስልጠና ዎችን መስጠት ለታዳጊ ወጣቶች ስልጠና ከፍተኛ ሚና የሚጫወት ነው። ብቃት
ያላቸው ስፖርተኞችን ለማፍራት ባለሙያዎች የሚያስፈልጉ እንደመሆኑ፤ ከስልጠናው ጎን ለጎን የሙያ ማሻሻያዎችን በየጊዜው መስጠት የግድ መሆኑንም ዳይሬክተሩ ያስገነዝባሉ። ከዚህ ባሻገር የከፍተኛ ተቋም ተመራቂ ተማሪዎች እንደየ ስልጠና ፍላጎታቸው የስልጠና ድጋፍ ለማድረግ እቅድ መያዙንም ዳይሬክተሩ ጠቁመዋል።አዲስ
ዘመን መጋቢት 16/2011ብርሃን
ፈይሳ